b'\n_START_ARTICLE_\nAstrahan\n_START_SECTION_\nZgodovina\n_START_PARAGRAPH_\nUstanovili so ga v prvi polovici 15. stoletja. Leta 1556 je Ivan IV. zavzel mesto in od takrat naprej je pod Rusijo. Leta 1569 so Turki zavzeli in po\xc5\xbegali celotno naselje. Med vojno s Perzijo je bil Astrahan glavno opori\xc5\xa1\xc4\x8de Petra Velikega.\n_START_SECTION_\nGospodarstvo\n_START_PARAGRAPH_\nAstrahan je pomembno re\xc4\x8dno in morsko pristani\xc5\xa1\xc4\x8de in sredi\xc5\xa1\xc4\x8de ribolova ter proizvodnje kaviarja v bazenu Volge in ob Kaspijskem jezeru._NEWLINE_V mestu in okoli njega se nahaja \xc5\xa1e ladjedelnica, \xc5\xbeivilska in lesna industrija, industrija celuloze in papirja.'